
Personajele și distribuția de la premieră 


TRUMPISON / TROMBONEL .........ssececececeeereceeenens Patrick Negrean 
un fost Elf de-al Moșului, concediat pentru evaziune de jucării 


KENDAMA sinó Luca Vulpe / Rares Egri 
o super-fetita de cinci ani, cu super-puterea de a mänui de 
minune jucăria după care e poreclită 


SPINNER ie lulia Mara Bulzan / Maria Alexia Igna 
fratele ei de patru ani, un super-bäietel cu puteri spinneresti 


RUDOLF an Igor Lungu 
renul mosului, istet, simpatic 


CUOPO TEL: cora Consuela Egyed 
elful cuminte si organizat, însărcinat cu desteptarea la Pol 


DA Andrei Fazecas 
povestitorul - spune totul ca pe o poveste la gura sobei 


Figuratie (cu păpuși și umbre): copii din Liga Secreta a Copiilor 


Premiera absolută a avut loc pe data de 10 decembrie 2017 
la Teatrul „Regina Maria” din Oradea 


Regia artistică: Florin Silaghi 
Scenografia: Csüri Emese 
Muzica: Dorin Grigutä 

Scena 1 
MOS CRACIUN, TRUMPISON, CLOPOTEL 


MOS CRACIUN: Ho, ho, ho, dragi copii! Bine v-am gäsit! De data 
asta n-am venit să vă aduc daruri, nu, ci ca sá vá spun o 
poveste. Vreti să aflaţi ce mi s-a întâmplat mie de Crăciunul 
trecut și tare n-aș mai vrea sa mi se întâmple? Da? Vreti să 
auziti patania mea? 

Să sperăm că cei mici nu-i zic „nu vrem, du-te acasă”, pentru că 

dacă o vor face, va trebui să mai adauge... 


MOS CRĂCIUN: Bine, dacă nu vreţi, atunci poate nu mai ajung la 
voi cu cadouri data viitoare. Nu de alta, dar s-ar putea să nu 
mai am zăpadă. Stiti de ce? Pentru ca Trumpison mi-a pus 
gând rău! 


Apare Trumpison pe post de marionetă în spate, râde gäjäit și 
își freacă palmele într-un fel care nu prevestește nimic bun. 


MOS CRĂCIUN: Cum, nu știți cine e Trumpison? Un Elf, un 
Spiridus pus pe rele. Of! Toate problemele mele au început 
anul trecut, tot așa, prin noiembrie, decembrie, când, într-o 
bună dimineaţa, Clopotel, cel care dă deșteptarea în fiecare 
zi la Pol, în Regatul lui Moș Crăciun, adică în regatul meu, a 
început să strige ca un apucat... 

Sunet de sirenă. Clopotel si alti Elfi (figuratie) marionete se agită 
și fug care-ncotro de parcă ar veni sfârșitul lumii. 


CLOPOTEL: Ajutor! Ajutor! Daţi alarma! Lumea oamenilor a 
rămas fără zăpadă! Ce ne facem? Ce ne facem? 


Tipete, panică, disperare. 


CLOPOTEL: Trebuie să-l anuntam pe Moș Crăciun! Trebuie să 
știe, trebuie să-l anuntam! 


MOS CRĂCIUN: Și m-au anunţat... 


Tipetele continuă și Moș Crăciun nu se prea aude. Își drege 
glasul, reia. Tipetele încetează brusc. 


MOȘ CRĂCIUN: (apăsat) Și m-au anunţat! 


Clopotel se apleacă peste panoul cu marionete și vorbește cu 
Moș Crăciun (actorul-povestitor). 


CLOPOTEL: Mosule, să vezi ce am patit! Sa vezi și să nu crezi ce 
s-a întâmplat! 


MOS CRĂCIUN: Usurel, Clopotel! Usurel! Respiră! Ce s-a 
întâmplat? 


CLOPOTEL: Stai să vezi... M-a anunţat chiar acum Elful 
Träncänel, care a aflat de la Räspändel, care a aflat de la 
Băgărel, care mai călătorește prin lumea oamenilor, știi și 
tu... 

MOȘ CRĂCIUN: (își pierde răbdarea) Ce a aflat? Ce? 


CLOPOTEL: (dintr-o suflare) Cănumaiepicdezăpadăînlumeaoa- 
menilor! (ceva mai rar) Ca-nu-mai-e-pic-de-zäpada-in- 
lumea-oamenilor! Nimic! Niente! Nada! (putem continua In 
toate limbile pământului) 


MOȘ CRĂCIUN: Vai de mine, ce păcat! 


CLOPOTEL: Păcat? Doar atât ai de zis? Cum, păcat? E un 
dezastru, Moș Crăciun! Cum ai să le mai duci cadouri 
copiilor? Cum, cum?! 


MOȘ CRĂCIUN: Ei, lasă, eu am o sanie fermecată, știi doar. HO, 
HO, HO! Una care zboară - vâjjj - și de multe ori aterizează 
pe acoperișurile blocurilor ori caselor, ca eu să pot lăsa 
cadouri. Nu? 


CLOPOTEL: Mda... dar... 


MOS CRĂCIUN: Doar ajungem și-n Africa, unde nu e pic de 
zăpadă. Ho, ho, ho! 


CLOPOTEL: (aparte, nu îndrăznește să-l contrazică) E-he, câţi 
copii rămân fără cadouri pe acolo... Poate doar dacă 
nimerim camioanele ONU. Sau direct în fata caselor. Si 
nimeni nu știe că sunt de la Moș Crăciun. Toţi le cred 
ajutoare. 


MOS CRĂCIUN: Cu toate astea trebuie să-ți mărturisesc, Clopotel, 
că mă cam îngrijorează treaba asta cu lipsa zăpezii iarna. 


LiterNet, 2017 


CLOPOTEL: Mda, mai avem putin și zăpada se va topi si aici. Puf! 
MOS CRĂCIUN: Oare de ce se întâmplă asta? 
CLOPOTEL: Nu știu, Moș Crăciun, dar iti promit că voi afla! 


Clopotel dispare. Mosul se revine în buza scenei. 


Scena 2 
MOȘ CRĂCIUN, CLOPOTEL, RUDOLF 


Cât timp Moș Crăciun povestește sălii, în spatele lui, printr-un 
teatru de lumini și umbre, vedem ce au făcut Rudolf și Clopotel. 


MOS CRĂCIUN: Clopotel e unul dintre cei mai seriosi si 
muncitori Elfi ai mei, să știți. Sprijinul meu de nădejde. Asa 
că nu m-am îndoit nicio clipă că se va ţine de cuvânt. Nu! 
Cum a promis, așa a făcut! L-a luat pe Rudolf cu el și au 
plecat în lumea oamenilor, unde au făcut o sumedenie de 
cercetări. Au trecut prin mai toate țările pământului. Au 
întrebat în stânga, au întrebat în dreapta, au căutat pe net, 
ba chiar s-au împrietenit cu un hacker, care i-a ajutat să 
aibă acces la informaţii secrete și până la urmă s-au dumirit 
ce se întâmplase. Și, după numai câteva zile de cercetări, 
Clopotel si Rudolf s-au întors cu vești... 


Clopotel apare călare pe Rudolf de după panoul marionetelor. 


et 

CLOPOTEL: (printre gäfäieli) Draga Mos Cräciun, am aflat ce s-a 
întâmplat. E grav! Situaţia e disperată! 


MOS CRĂCIUN: Ce ati aflat? 
RUDOLF: Am aflat cine a făcut pocinogul ăsta. 


CLOPOTEL: Trumpison! Unul dintre foștii tăi Elfi, Moșule, care a 


fugit între timp în lumea oamenilor și acolo face numai rele. 


MOS CRACIUN: Trumpison... Trumpison... Hmmm. Nu-mi 
amintesc. Nu-mi spune nimic numele asta. 


CLOPOTEL: Pai, fireste ca nu-ti spune nimic numele asta, Mos 
Crăciun, pentru ca nu e numele lui adevărat. Pe el îl chema 
Trombonel. Și de el sunt sigur că iti mai amintesti... 
doar l-ai concediat... pentru... (soptit, dar toți auzim) 
EVAZIUNE CU JUCARII! 

MOȘ CRĂCIUN: Vai! 

RUDOLF: Vai! 

CLOPOTEL: Exact! Vai și amar de capul nostru! 

MOȘ CRĂCIUN: Uitasem de el! 


RUDOLF+CLOPOTEL: Și noi! 

CLOPOTEL: Dar am aflat că face o grămadă de prostii în lumea 
oamenilor și că principalul lui scop e să facă zăpada să 
dispară. (gest dramatic) Puf! 


RUDOLF: Uite asa, Mosule! Puf! Puf! (îi trage de mânecă) Puffff! 


CLOPOTEL: Vrea să se răzbune, de fapt, pe tine, Moș Crăciun. 
Chiar dacă nu te poate împiedica să ajungi la copii, vrea 
să-ţi topească regatul. Vrea să dispară Polul Nord! 


MOȘ CRĂCIUN: Să se răzbune? Da, sigur că da... Îmi amintesc ce 
s-a întâmplat atunci... 


Scena 3 
MOŞ CRĂCIUN 


Moșul se întoarce spre copii și le vorbește, în timp ce în spatele 
lui, dintr-un show de lumini și umbre, aflăm ce se întâmplase. 


MOȘ CRĂCIUN: (copiilor) Dragii Mosului, vreau să vă spun că de 
mult de tot, în vremuri îndepărtate, trăia în regatul meu un 
Elf cu mari probleme de disciplină. Întârzia mereu la fabrica 
de jucării, nu-i plăcea să muncească, dar iubea atât de mult 
jucăriile, încât de fiecare dată când părăsea locul de muncă 
lua câte una cu el. Ba un trenulet, ba o păpușă, ba un calut 
de lemn, ce-i pica la mână. Ceea ce nu era frumos, desigur, 
dar într-o zi l-am prins. Adică i-am găsit comoara, mii de 

jucärii furate, care de bunä seamä nu ajunseserä la copii, 
așa ca am fost nevoit să-l concediez, firește. Nu mi-a făcut 
plăcere, dar am fost nevoit să-i confisc tot și să-l alung din 
regat. A fost o zi tristă pentru mine... 


Moșul își suflă nasul într-o batistă mare, cu buline. 


Scena 4 
MOŞ CRĂCIUN, TRUMPISON 


Cât timp Moș Crăciun povestește sălii, în spatele lui, îl vedem pe 
Trumpison marionetă, în spatele unui ecran de televizor, ţinând 
un discurs pe muteste. 


MOS CRACIUN: intre timp insä, Elful cel rau si frustrat s-a 
gândit cum să se răzbune. Si tot gândindu-se el așa a ajuns 
într-o televiziune. Acolo și-a dat seama cât de ușor pot fi 
pacaliti oamenii să facă lucruri rele. Și-a pus pe cap o 
perucă fermecată (cu mot, și portocalie pe deasupra), care Il 

Scena 5 


TRUMPISON 


TRUMPISON: Nu există schimbări climatice! Asta e o mare 


prostie! Cum poate omul să încălzească planeta? Și cum 
adică să nu murdărim apele? Dar strămoșii noștri nu tot în 
apă se spălau? Apa trece si le duce pe toate, nu mai fiți asa 
de sensibili. Și ce e prostia asta cu reciclarea? Sunteţi săraci? 
Nu vă permiteti nici măcar o pungă de plastic? Nu mai spun 
de economia la curent. Păi vouă vă place întunericul? De ce 
să nu lăsaţi luminile aprinse în toată casa? Nu vă e teamă de 
Bau-Bau, dar vă este teamă că o să dispară zăpada? Și dacă 
dispare ce? Vom avea mai multe insule. Și plaje. Și distracţie. 
Chiar vă rog: faceţi zăpada să dispară! Faceţi planeta 
fierbinte din nou! (aparte) Ha, ha, ha, s-a zis cu tine, Moș 
Crăciun! S-a zis cu regatul tău de nea și cu uzina de jucării 
pentru copii! Vei vedea! 


făcea să pară mai înalt, deci putea trece drept un om urätel, 
apoi s-a angajat crainic și și-a vrăjit angajatorii ca să nu-l 
dea afară indiferent de câte prostii spune... 


Când păpușa își pune peruca începe să crească, ajunge la 
marginea panoului protector și de acolo va apărea 
un Trumpison în carne și oase. 


Marșul lui Trumpison 
(prelucrare după Yankee Doodle) 


Eram și eu un Elf fruntaș 

în casa lui Crăciun, 

dar m-au gonit ca pe-un borfaș. 
N-am uitat nici acum. 

Mi-au spus că sunt evazionist 
si hot de jucării. 

Un speculant urât și trist 

cu vise de copii. 


Ce dacă însă am furat 

din darurile lui? 

Crăciun cu mine s-a purtat 
complet al dracului! 


Da, nu mi-e frică să înjur 

sunt chiar un specialist. 

Înșel de drag, iar, când pot, fur 
și mint ca un artist. 


În viaţă nu știu ce e frica, 
rușinea sau durerea, 
Fiindcă eu nu iubesc nimica 
Doar banii și puterea! 


REFREN (după nevoie) 

Dar mă voi răzbuna cumplit 
pe Moș și Spiriduși. 

Voi da zăpada la topit! 
Adio derdeluș! 


REFREN (de folosit alternativ) 
Dar mă voi răzbuna cumplit 
pe Spiriduși și reni. 

Voi da zăpada la topit! 

Adio bulgăreli! 

Scena 6 
MOȘ CRĂCIUN, RUDOLF, CLOPOTEL 

MOȘ CRĂCIUN: Așa că n-am avut încotro si i-am rugat pe 
Rudolf si pe Clopotel să plece în misiune, să-l lege și să-l 
aducă înapoi. 

RUDOLF: Va fi greu, Moș Crăciun. Tare greu! 

MOŞ CRĂCIUN: De ce? 

RUDOLF: Pentru că acum e mare și fioros, Moș Crăciun. Brrrr! 

CLOPOTEL: Da, Moș Crăciun, dă-mi voie să-ţi explic. De cand 
numitul Trombonel a fost alungat de la noi și-a schimbat nu 
doar numele, ci și înfățișarea. Acum are părul portocaliu și e 
mare, mare, cât un om mare. 

RUDOLF: E chiar mai mare decât tine Mosule! Tu-tu! 

MOȘ CRĂCIUN: Trebuie să fiți curajoși! Va trebui să-i dati jos 
peruca portocalie. Cred că e una fermecată, care-i dă super- 
puteri și-l ajută să treacă drept un om normal. Fiţi curajoși! 

CLOPOTEL: Suntem curajoși, Moș Crăciun, fii fără grijă! Dar 


spune-ne, după ce-l legăm și-l aducem aici, ce vom face 
cu el? 

Moșul pare vizibil încurcat. Se codeste să răspundă. 
CLOPOTEL: Ce facem, Mosule? 

RUDOLF: Da, chiar, ce facem cu el? Tu-tu! 

MOS CRĂCIUN: Păi... 

CLOPOTEL: Da? 

MOȘ CRĂCIUN: Cred că ar trebui să-l aruncäm în temniţă! 
RUDOLF: Tem... ce? 


CLOPOTEL: Noi nu avem așa ceva, o temniţă, în Regatul de la 
Pol, adică în regatul tău, Moș Crăciun. Ce ne facem? 


MOȘ CRĂCIUN: Păi, atunci va trebui să construim una nou- 
nouta, una numai pentru el. Una din care nu va mai putea 
pleca niciodată ca să facă prostii în lumea oamenilor. Voi 
aduceţi-l si de restul mă ocup eu. 


RUDOLF+CLOPOTEL: Asa vom face! Poţi conta pe noi, Moș 
Crăciun! 


Cei doi pleacă în misiune. 

Scena 7 
TRUMPISON, CLOPOTEL, RUDOLF 


Clopotel si Rudolf pleacă în misiune, călătoresc mult, apoi se 
strecoară în Televiziunea lui Trumpison. 


MOS CRĂCIUN: Clopotel a sărit în spinarea lui Rudolf si au mers, au 
mers, au mers, au mers cale lungă să le ajungă. Am trecut prin 
orașe poluate, pe lângă ape pline de deșeuri și au străbătut 
străzi doldora de gunoaie nereciclate. Au văzut felinare aprinse 
în toiul zilei si apa täsnind în nestire din stropitori pe timp de 
ploaie. Și câte și mai câte n-au văzut ei. Dar mai cu seamă au 
văzut oameni nepăsători. Oameni care aveau impresia că au 
primit lumea în care trăiau ca s-o epuizeze, nu ca s-o îngrijească 
și s-o lase moștenire copiilor și nepoților lor. Oameni care 
stăteau toată ziua, bună ziua cu nasul în televizor, ascultändu-I 
pe Trumpison care le spunea că era foarte bine ce făceau. Că era 
bine sá nu le pese, să fie răi și să distrugă tot ce ating. Că e 
normal sá se întâmple așa. Și după multe, multe, peripeții, cei 
doi au ajuns și în bârlogul temutului Trumpison, prea-iubita lui 
Televiziune. Erau obosiţi și demoralizati, dar nu s-au lăsat. 
Clopotel a înaintat spre el, călare pe Rudolf, și i-a zis... 


CLOPOTEL: Trombonel, predă-te! 


TRUMPISON: Cum cutezi să-mi vorbești așa, piticanie? Cine ești și 
ce cauti in televiziunea mea?! 

CLOPOTEL: Sunt Clopotel, Elful cel cuminte al Mosului, iar el e 
Rudolf. 


RUDOLF: Salut! Tu-tu! 


CLOPOTEL: Si iti spun Trombonel pentru ca asta e numele tau 
de Elf. 


TRUMPISON: Ssss! Zät! 


CLOPOTEL: ... sau ai uitat cu totul de unde vii? Ori că ești la fel 
de mic ca si mine și ca toţi ceilalți Elfi?! 


TRUMPISON: (vine mai în fata) Nu, zau! la uite ce ,mic” sunt! 
CLOPOTEL: Ai făcut tu ceva vrăji, sunt sigur de asta! 


Clopotel îi privește atent peruca, vrea s-o inhate, dar Rudolf se 
mișcă. 


RUDOLF: Păi, e cât tine. Bine, poate tu ești mai înalt cu vreo 
câţiva centimetri, dar... 


TRUMPISON: Nu și dacă te dau jos de pe ren, atunci vei fi 
muuuuuult mai mic, iar eu voi fi un uriassss pe lângă tine. 
Na, poftim! 


Trumpison îi dă un brânci lui Clopotel și îl dă jos de pe Rudolf, 
dar Clopotel nu se lasă. Sare din nou pe Rudolf și îl înfruntă. 

CLOPOTEL: Nu contează cât de mare îţi e trupul, ci sufletul! lar 
tu, Trombonel, ești mic, meschin, rău, hot si mincinos. 
Mereu ai spus minciuni, micule Trombonel, și ne-am 
străduit să ti le trecem cu vederea, dar când ţi-am 
descoperit depozitul de jucării furate a fost prea de tot. Am 
fost nevoiţi să te alungăm. 


Se întinde iar după perucă, dar Rudolf se mișcă și nu reușește. 


TRUMPISON: Foarte rău ati făcut, pentru că acum vă voi alunga 
eu pe voi. Na, poftim! la de aici! 


Trumpison îi dă afară în șuturi. Clopotel tot sare ca să-i inhate 
peruca, dar e prea mic. 


TRUMPISON: Și numele meu e Trumpison, da?! Nu Trombonel! 


MOS CRĂCIUN: Și uite asa, Clopotel si Rudolf dădură greș în 
prima încercare. Ușile televiziunii se ferecară, iar ei nu mai 
avură cum să ajungă lângă Trumpison, căci se baricadase 
înăuntru. lar acum le rânjea de sus, de pe un ecran 
supradimensionat... 


TRUMPISON: Sunt uriaș și puternic! Ha, ha, ha! Sunt Uriaș! Sunt 
chiar mai mare decât Moș Crăciun! (ironic) Ho, ho, ho! Stiti 
de ce? Pentru că voi topi toată zăpada, iar Crăciunul, așa 
cum îl stiati voi, nu va mai veni niciodată! 


MOȘ CRĂCIUN: Așa că Rudolf și Clopotel au plecat, foarte trişti, 
descurajati și dezorientati. Nu le dădea mâna să se întoarcă 
la Pol, firește, pentru că dăduseră greș, dar nici nu știau 

încotro s-o apuce în lumea asta tristă, cenușie si murdară in 
care ajunseseră. Și au mers, au mers, au mers iar, cale lungă 
să le ajungă, până când au ajuns într-un parc. 


Cäntecel de jale cu Rudolf si Clopotel 


CLOPOTEL: Și ce facem acu’? 
Rudi, hai, zi și tu! 


RUDOLF: Nu știu prin ce voo-doo, 
Trumpison ne bătu. 
Tu-tul 


CLOPOTEL: Te rog, nu fi așa! 
Nu mai tot claxona! 


RUDOLF: Fără fulgii de nea 
Polul va dispărea! 
Ta-ta! 


CLOPOTEL: Nu mă ajuţi, să știi, 
Spuneţi și voi, copii! 


RUDOLF: Chiar acum și aci, 
Totul se va sfârși! 
Ti-ti! 


CLOPOTEL: De ce plangi, renule? 
Haide, sus coarnele! 


RUDOLF: De ce, Clopi, de ce? 
Nu-ntelegi ce grav e? 
Te-te! 


CLOPOTEL: Nu e gata! Alo! 
Sa pornim catre Po... 


RUDOLF: Să pornim? Incotro? 


S-a sfârșit! Adio... 
To-to! 


Scena 8 

RUDOLF, CLOPOTEL 
CLOPOTEL: Ce ne facem, Rudolf? 
RUDOLF: Nu știu, cred că va fi vai de noi. 
CLOPOTEL: Am fost înfrânți. 
RUDOLF: Era prea mare. 
CLOPOTEL: Mult mai mare decât noi. Era uriaș! 
RUDOLF: Era uriaș, dar avea mâinile mici. 


CLOPOTEL: Norocul nostru. 

RUDOLF: Noroc? Care noroc? 


CLOPOTEL: E drept. Când să-i inhat peruca fermecată, el se 
mișca și n-o mai ajungeam. 


RUDOLF: M-am mișcat și eu. 

CLOPOTEL: Te-ai mișcat. 

RUDOLF: Îmi pare rău, dar renii nu sunt cai de luptă. Noi suntem 
făcuţi să tragem sania Moșului, să aducem bucurie copiilor 


din lumea largă. 


CLOPOTEL: Lasă, nu-i nimic, nici eu n-am fost mai breaz. Elfii 
sunt harnici și creativi, dar nu sunt buni luptători. 


Cei doi se îmbrățișează. Rudolf plânge. 
RUDOLF: Ce ne facem? 


CLOPOTEL: Nu știu. Eu o să încep să plâng. Nu mai am alte idei, 
zau! 

Scena 9 
CLOPOTEL, RUDOLF, SPINNER, KENDAMA 

De Rudolf si Clopotel se apropie treptat foarte multi copii. 
Grupul cel mare însă rămâne la distanță. De cei doi eroi se 
apropie doi copii. Băiatul are în mână o jucărie Spinner, iar fetița 
o Kendama nou-noutá. Când îi vede, Clopotel se entuziasmeaza 
brusc. li îmbrățișează. 
KENDAMA: Nu vă supăraţi, renul dumneavoastră mușcă? 
SPINNER: Cine sunteţi și de ce plängeti în parcul nostru? 
CLOPOTEL: (ridică privirea, recunoaște jucăriile) Spinner, 

Kendama! Vai, acestea sunt jucării fabricate în atelierul meu, 

de echipa pe care o conduc. 


SPINNER: Pe mine mă cheamă... 


CLOPOTEL: (cu lacrimi în ochi) Știu, tu esti Jim Slim Spinner! 
(fetei) lar tu trebuie să fii Dana Kendama! Sunteţi faimoși! 


KENDAMA: Noi? Faimoși? 


RUDOLF: N-o luaţi personal, așa se emotioneaza el când vine 
vorba de jucării. Tu-tu! 

COPIII - COR: Aaaaaaa! Vorbesti? 


RUDOLF: Păi, cum altfel, doar sunt un ren fermecat, renul lui 
Moș Crăciun. Tu-tu! 


KENDAMA: Ești Rudolf? 

RUDOLF: Chiar el. 

COPIII - COR: Urrra! 

CLOPOTEL: lar eu sunt Clopotel, Elful de încredere al Mosului, 
cel care dă deșteptarea la Pol și se ocupă de departamentul 
de creaţie al jucăriilor fabricate la pol. Adică sunt un creativ! 

SPINNER: Uau! Lucrezi în publicitate, fix ca tata! 

CLOPOTEL: Nu, eu inventez jucării, nu le fac reclamă. Sunt un Elf 
cu idei! Un inventator!... Dar acum nu sunt nimic altceva 
decât un Spiridus care a dat greș... 

KENDAMA: Dar de ce plângeai adineauri? 

CLOPOTEL: Cine, eu? Noi? Nici gând! 


SPINNER: Ba da. V-am văzut adineauri și am venit să vă 
întrebăm cu ce vă putem ajuta. 


Clopotel scoate o ruletă din buzunar și îi măsoară. Apoi privește 
spre Rudolf și scutură amândoi din cap. 

CLOPOTEL: Din păcate, nu ne puteţi ajuta, sunteţi prea scunzi. 
Mult mai scunzi decât Trumpison. 
KENDAMA: il știți pe Trumpison? 


CLOPOTEL: Da, a fost coleg cu noi. Pe vremuri, il chema 
Trombonel. Dar de cand a furat jucariile copiilor si a fost 
alungat de la Pol, a trecut in lumea voastra unde a inceput 
sa indemne oamenii la rele. Si uite asa s-a facut cald, 
zapada s-a topit si regatul lui Mos Craciun va avea mari 
probleme... 


RUDOLF: Suntem pierduti! 
SPINNER: Nu mai sunteti. V-am gasit noi! 
KENDAMA: Si o sa va ajutam! 


CLOPOTEL: Va multumim pentru bunele intentii, dar voi sunteti 
doar doi si sunteti cam mici, fara suparare, dar... 


SPINNER: Suntem mici, asa e, dar suntem foarte curajosi. Si nu 
suntem doar doi, ci sute, mici, zeci de mii, milioane. Facem 
parte din Liga Secreta a Copiilor. 

RUDOLF: Cat de secreta? 

SPINNER: Foarte secreta! 


KENDAMA: Cea mai secreta! 

SPINNER + KENDAMA: Suntem o forţă și va putem ajuta! 


Copiii se apropie de vorbitori. Clopotel e uluit. Kendama îl trage 
de mânecă, vrea să-l facă atent. 


SPINNER: Trebuie doar să ne spuneţi ce avem de făcut! 


Fac o grămadă, ca la rugby, și șușotesc. 


Scena 10 


MOȘ CRĂCIUN, RUDOLF, CLOPOTEL, SPINNER, KENDAMA, 
FIGURATIE - COPII 


În timp ce Moș Crăciun le povestește spectatorilor, marionetele 
din spatele lui îi ilustrează povestea. 


MOS CRĂCIUN: Desi mai erau puţine zile până la Crăciun, copiii 
s-au organizat imediat: au strâns gunoaiele - sticla la sticlă, 
plasticul la plastic, hârtia la hârtie; au făcut economie de 
curent și au început să stingă lumina din camerele din care 
ieșeau; n-au mai lăsat apa să curgă în neștire la robinet; ba 
și-au mai tras părinţii de mânecă, i-au mai scos prin parcuri și 
pe la teatru și, în general, au cam închis televizoarele. Uite așa 
puterea lui Trumpison a scăzut văzând cu ochii. Și pe măsură 
ce oamenii au început să consume responsabil, clima revenea 
la normal. Se făcea tot mai frig. Chiar și în zonele mai calde. 
lar Trumpison se făcea tot mai mic. Și mai mic. Cel mai mic... 

Copiii și Clopotel îl prind, îl leagă de spatele lui Rudolf și fug cu 
el de acolo. In urma lor, începe să ningă. 

MOȘ CRĂCIUN, CLOPOTEL, TRUMPISON, RUDOLF, SPINNER, 
KENDAMA, FIGURATIE - COPII 


MOŞ CRĂCIUN: Lui Trumpison i-am făcut o temniță numai a lui. 
l-am umplut-o cu jucării si îl hranim doar cu suc și cu turtä 
dulce. Dar sper ca la un moment dat să se plictisească de 
ele și să înceapă să se gândească la tot răul făcut și să vrea 
să se îndrepte. Dar până atunci, contez pe Liga Secretă a 
Copiilor să mă ajute să revenim la normal. De fapt... contez 
pe voi! 


În spate îl putem vedea pe Elful prizonier, cum e hrănit de 
Clopotel și de Rudolf (marionete). In scenă apar copiii (acum 
oameni), care vin lângă Moș Crăciun și le vorbesc spectatorilor. 
SPINNER: PSS! Ăsta n-a fost un simplu spectacol... 

KENDAMA: Și voi faceţi parte din Liga Secretă a Copiilor. 


SPINNER: Da, și tu! Cum te cheamă? (copilul își spune numele, 
sau nu) Bun venit în Liga Secretă a Copiilor! 


KENDAMA: (altui copil) Si tu! Bun venit în Liga. 

SPINNER: (altui copil) Ce armă îţi alegi: Spinner? Kendama? 


Trotinetă? Frisbee? Titirez? 


KENDAMA: Alege-ti arma și vino în Ligă. Avem nevoie de tine. 
Moșul contează pe noi! 


SPINNER: Armele sunt doar pretextul ca să intrăm în vorbă. Nu 
ne luptăm cu ele. Puterea noastră e alta. 


KENDAMA: Când vezi un copil cu o kendama, intră în vorbă cu 
el. Intreabä-l dacă e în Liga. Intreaba-| parola secretă. 


SPINNER: Ştii care e parola? E simplă, o poţi tine minte? „Noi 
suntem viitorul!” 


KENDAMA: „Noi suntem viitorul!” 


SPINNER: Vreti un viitor murdar, plin de deșeuri de plastic, cu 
păduri fără copaci și oceane fără pești? Vreti un viitor fără 
zăpadă? 


Copiii spun nuuuu. 

KENDAMA: Atunci mergeţi acasă. Vorbiti cu părinţii voştri. 
Stingeti luminile când iesiti din cameră. Inchideti apa la 
robinet, dacă nu o folosește nimeni. Adunati gunoaiele 


separat, sticlă la sticlă, plastic la plastic și hârtie la hârtie. 


KENDAMA + SPINNER: Ne-am înțeles?! „Noi suntem viitorul!” 


Cântecul triumfal al Ligii Secrete a Copiilor 


Noi suntem viitorul! 
Parola ne e crez. 

Vom repara planeta 
Din Pol pän’ la Suez. 


Noi suntem viitorul! 
Ce dacă suntem mici? 
Povestea noastră, iată, 
Începe chiar de-aici! 


Noi suntem viitorul! 

Un viitor curat 

Și sta-n puterea noastră 
Să-l construim pe dat’. 


Noi suntem viitorul! 

Și suntem multi, să știi. 
Să nu te pui vreodată 
C-o ligă de copii! 


Sfârşit 

Citiţi si alte cărţi semnate de Sînziana Popescu 
la Editura LiterNet: 


1. Andilandi - Călătoria lui Vlad în Celălalt Tărâm 
2. Domnul de Ciocolată 

3. Hominideii 

4. Teatru pentru prichindei: mari, mici şi mititei 


Citiţi şi alte cărţi din colecţia de cărţi pentru copii 
a Editurii LiterNet: 


1. ***** — Poveşti cu spiridusi şi zane (traducere de Gabriela Monica Rusu, 
Mircea Sorin Rusu) 
2. ***** ~ Poveşti populare scoțiene (traducere de Gabriela Monica Rusu) 


3. Alina Andrei, luliana Vilsan - Prea frumoasa poveste a d-lui Măgar 

4. Voicu Bojan - 9 + 1 poveşti cu mustäti despre nişte hamsteri cu 
adevărat adevăraţi 

5. Valentina Carmen Dinca, luliana Vilsan - Lumea lui Ciupicilă - Mofturici 

6. Kenneth Grahame - Vântul prin sălcii (traducere de Gabriela Monica 
Rusu) 

7. Cătălina Miciu, luliana Vilsan - Usu, mägärusul buclucas 

8. Călin-Andrei Mihăilescu, lonut Rădulescu - Poezoo 

9. Valentina Mihart, luliana Vilsan - Aventurile lui Norulet, mägärusul 
călător 

10. Sînziana Popescu - Andilandi - Călătoria lui Vlad în Celălalt Tărâm / 
Domnul de Ciocolată / Hominideii / Teatru pentru prichindei: mari, mici şi 
mititei 

11. Eliane Roussel - Două poveşti cu Papusi - Deux histoires de Papouch's 
/ Le conte de l'oiseau bleu et du chat noir / Povestea Păsării Albastre şi a 

Motanului Negru / Zmeul din Lună - A Holdsärkäny / Der Monddrache / El 
Dragón de la Luna / Le Zméou de la Lune (traduceri de Marina Aramă 
Quarticelli, Dora Seres, Geta Rossier, Mihai Draganovici, Renate Gebel, 
Herbert Gebel, Mátyás Vilma, Boldizsár Péter, Zsehranszky Istvan, Cécile 
Godart, Dalila Niño Moral) 

12. Nicole Sima, luliana Vilsan - Povestea magarusului 

13. Mediana Stan,- Regele Harbuz / Päpädii (cu Raduly Melinda) / 
Cucurigu-Piticot (cu Mircea Drägoi) 

14. Dana Stanescu - Motanul Suki si floarea 

15. Eduard Tone, luliana Vilsan - Aventurile mägarului Alfred 

16. Lucia Verona, Gabriela Vränceanu Firea, Radu Preda, Olga Delia 
Mateescu, Cristina Grecu - Carte de povesti 

17. Charles Way - Crăiasa Zăpezii (traducere de Ilinca Harnut) 


Lista completă a volumelor din colecţia pentru copii se află la 
http://editura.liternet.ro/catalog/toate/0/2/Carti-pentru-copii.html 


Citiţi şi alte cărţi din colecţia de teatru a Editurii LiterNet: 


1. Petre Barbu - Tatăl nostru care eşti în supermarket 

2. Igor Bauersima - norway.today (traducere de Victor Scoradet) 

3. Georg Buchner - Woyzeck (traducere de Mihaela Sîrbu) 

4. Lia Bugnar - Femeia din manuscris / Omul de zăpadă 

5. Ştefan Caraman - Morti şi vii / Santiago el campeon 

6. Gianina Cărbunariu - poimâine alaltăieri / Stop the Tempo! / Tigru 

7. Anton Pavlovici Cehov - Livada de vişini (traducere de Alexa Visarion) / 
Pescärusul (traducere de Maria Dinescu şi Andrei Şerban) 

8. Teodor Corban - Tinerețe fără bătrâneţe şi viata fără de moarte 

9. Brian Dykstra - Strangerhorse (traducere de Gabriela Monica Rusu şi 
Mircea Sorin Rusu) 

10. Arpäd Göncz - Gratiile (traducere de Anamaria Pop) 

11. Mihai Ignat - Nu-nteleg ce se-ntâmplă 

12. Thomas Jonigk - Fäptasii (traducere de Victor Scoradet) 

13. Rajiv Joseph - Echo Point (traducere realizată în cadrul Masteratului de 
Scriere Dramatică al Universităţii de Arte din Tîrgu-Mureş, coordonată şi 
revizuită de Anda Cadariu) 

14. Cristian Juncu - Ciupercutze 

15. Franz Xaver Kroetz - 3 piese cu femei (traducere de Victor Scoradet) 

16. Dea Loher - Legăturile Klarei (traducere de Victor Scoradet) 

17. Olga Macrinici, Mariana Starciuc, Andreea Radu - Antologia msd - 
Masteratul de scriere dramatică al Universităţii de Arte din Tîrgu Mureş (1) 

18. Rodica Mandache - Povestea Elisabetei Rizea 

19. Maria Manolescu - Ca pe tine însuţi 

20. Roxana Marian - Mede/ea sau Despre fericirea conjugală 

21. P&ter Nădas - Înmormântarea (traducere de Anamaria Pop) 

22. Alina Nelega - Amalia respiră adânc / Decalogul după Hess 

23. Tatiana Niculescu Bran - Brâncuşi contra S.U.A. 

24. loan Peter, Mihai Ignat, Alina Nelega, Peca Ştefan - 4atru piese 

25. Cosmin Perta - Să impusti iepuri e bine aici 

26. Răzvan Petrescu / Dragoş Alexandru Musoiu - Jaf armat / Spargerea 

27. Radu Popescu - S-a furat mireasa! 

28. Tudor Popescu - 4 comedii 

29. José Rivera - Tectonica norilor (traducere realizată în cadrul 
Masteratului de Scriere Dramatică al Universităţii de Arte din Tîrgu-Mureş, 
coordonată şi revizuită de Anda Cadariu) 

30. Roland Schimmelpfennig - Noapte arabă (traducere de Victor Scoradet) 

31. William Shakespeare - Măsură pentru măsură (traducere de loana 
leronim) 

32. Geza Szöcs - Busurmanii din Cringul de Jos (traducere de Anamaria 
Pop) 

33. Lucian Dan Teodorovici - Audienta 0 

34. Katalin Thuröczy - Cina zeilor (traducere de Anamaria Pop) 

35. Ana Turos, Livia Stoica, Gabriel Sandu, Inna Cebotari, Alexandra Pâzgu 
- 5 din 5 piese de teatru 

36. Radu Țuculescu - Bravul nostru Micsa 

37. Andreea Vălean - Eu când vreau să fluier, fluier 

38. Andräs Visky - Julieta (traducere de Paul Drumaru) 

39. Matei Vişniec - Despre sexul femeii - câmp de luptă în războiul din 
Bosnia / Istoria comunismului povestită pentru bolnavii mintal / Paparazzi 
sau Cronica unui răsărit de soare avortat 

40. Frank Wedekind - Deşteptarea primăverii (traducere de Victor 
Scoradet) 

41. Charles Way - Crăiasa Zăpezii 

42. Elise Wilk - Pisica verde / Avioane de hârtie 

43. Antoaneta Zaharia - Jocul 


Lista completă a volumelor din colecţia de teatru se află la 
http://editura.liternet.ro/catalog/toate/0/10/Teatru.html 


Lista completa a volumelor publicate de Editura LiterNet se afla la 
http://editura.liternet.ro/catalog 


Toate volumele pot fi descarcate gratuit de pe site-ul LiterNet pentru uz 
personal. Reproducerea lor pe alte siteuri sau pe alte suporturi este interzisa. 


